আরেকটি কথা কিন্তু বলতে হয়। আপনারা ভালো করেই জানেন যে, সরকারের নিয়ন্ত্রণে আইন-শৃঙ্খলা বাহিনী ও প্রশাসন পরিচালিত হচ্ছে। বর্তমানে ইসলামের নামে সারা দুনিয়াতে একটা জঙ্গিবাদী কর্মকা- চলছে। ঢালাওভাবে পশ্চিমারা যারা ইসলামের কথা বলছে, ইসলামী দল করছে তাদেরকেই জঙ্গি হিসেবে আখ্যায়িত করা হচ্ছে, হয়রানি করা হচ্ছে। কাজেই আমাদের এখানেও এই দৃষ্টিভঙ্গির ব্যতিক্রম নয়। ‘হেযবুত তওহীদ’ প্রকৃত ইসলামের কথা বলছে। এইক্ষেত্রে আমরা যদি শান্তিপূর্ণভাবে কাজ করতে চাই তবে অবশ্যই আমাদের সরকারকে সুস্পষ্ট ধারণা দিয়েই করতে হবে, আমাদের ন্যায্যতার ব্যাপারে সরকারের দৃঢ় প্রত্যয় উৎপাদন করেই করতে হবে, আইন-শৃঙ্খলা রক্ষাকারী বাহিনীকে অবহিত করেই করতে হবে। তাদেরকে পাশ কাটিয়ে, তাদের থেকে গোপন থেকে কিছু করা যাবে না, তারা করতে দেবেও না। এবং সবচেয়ে বড় কথা আমাদের গোপন করার কিছু নেই। ঈসা (আ.) বলেছিলেন, প্রদীপ জ্বালিয়ে কেউ খাটের নিচে রাখে না। সূর্যের পক্ষে যেমন নিজের প্রভাকে গোপন করা অসম্ভব, তেমনি হেযবুত তওহীদ। এখানে গোপনের কিছু নেই, কাউকে পাশ কাটিয়ে যাওয়ারও কিছু নেই যেহেতু জাতির কাজ। সেইজন্যই যেই সরকারই থাকুক না কেন সরকারকে নিয়ে কাজ করতে হবে।